OGRES NOVADA

LIELVĀRDES KULTŪRAS NAMA STRUKTŪRVIENĪBAS

**LĒDMANES TAUTAS NAMS**

Reģ. Nr. 40000024455, Aivas, Lēdmane, Lēdmanes pagasts, Ogres novads, LV-5011

Tālr.: 26306105, e-pasts: ledmanestn@lielvarde.lv, www.ogresnovads.lv

 Lēdmanē

|  |  |
| --- | --- |
| Dokumenta datums ir tā elektroniskās parakstīšanas datums |  |

**NOTEIKUMI TIRDZNIECĪBAI**

Lēdmanes pagasta svētku tirdziņā “Ai, zaļā birztaliņa”

1. **VISPĀRĪGIE NOTEIKUMI**
	1. Noteikumi nosaka kārtību un prasības, kādā veidā tiek organizēta tirdzniecība, Lēdmanes Tautas nama organizētājos Lēdmanes pagasta svētkos “Caur sidraba birzi gāju”.
	2. Tirdzniecības rīkotājs (turpmāk –Tirgus), pagasta svētkos “Caur sidraba birzi gāju” Lēdmanē ,ir Lielvārdes kultūras nama struktūrvienības Lēdmanes Tautas nams, Reģ. Nr. 40000024455 (turpmāk – Rīkotājs).
	3. Tirgus norises vieta un laiks: **2023. gada 15. jūlijā** **no** **plkst. 9.00 līdz plkst. 13.00.** Lēdmane, Tirdzniecības centrs.
	4. Tirgus dalībnieku ierašanās: **15. jūlijā no plkst. 7:00.00 līdz 8.30.**

Automašīnu izvietojumu tirgus vietā nosaka Rīkotājs!

* 1. Tirgus dalībnieki (turpmāk – Dalībnieks) –mājražotāji (arī pārtikas), tautas lietišķās mākslas priekšmetu darinātāji, amata meistari, stādu audzētāji, rūpniecības preču tirgotāji, u.c.
	2. Elektrības nepieciešamības gadījumā Dalībniekam jānodrošina sava tirdzniecības vieta ar pagarinātāju (skat. punktu 5.9.).
	3. Rīkotāja kontaktpersona par Tirgus norisi: Inese Nereta, tālr. 26306105 e-pasts ledmanestn@lielvarde.lv.
	4. Tirgus pieteikuma anketa atrodama: www.ogresnovads.lv mājas lapā
1. **GADATIRGUS DALĪBNIEKU PIETEIKŠANĀS KĀRTĪBA**
	1. Pieteikties dalībai Tirgū var tikai elektroniski, aizpildot pieteikuma veidlapu, kas pieejama [www.ogresnovads.lv](http://www.ogresnovads.lv/) mājas lapā, **2023.gada līdz 12.jūlijam (ieskaitot)**

2.2. Rīkotājs informē, ka pieteikuma anketā pieprasītā informācija tiks izmantota

 dalībnieku reģistrācijai. Iegūtie dati netiks nodoti trešajām personām.

2.3. Piesakoties dalībai svētku tirgū un aizpildot pieteikuma veidlapu, ikviens Dalībnieks

 apliecina, ka ir pilnībā iepazinies un piekrīt šiem noteikumiem.

2.4. Pēc noteiktā termiņa nosūtītie, daļēji vai maldinoši aizpildītie Pieteikumi

 netiks reģistrēti un izskatīti.

1. **DALĪBNIEKU ATLASES KĀRTĪBA**
	1. Dalībnieka atbilstību dalībai Tirgū izvērtē Rīkotājs, saskaņā ar Pasākuma - Tirgus tematiku un tirdzniecības vietu skaitu.
	2. Rīkotājs vērtē norādītās produkcijas atbilstību Pasākuma tematikai, kā arī šo noteikumu pamatprasībām, izcelsmi (izmantotie materiāli, roku darba apjoms izstrādājuma tapšanā u.c.), saturu, kvalitāti (mākslinieciskā kompozīcija, atbilstība mūsdienu lietotāja prasībām, kreativitāte u.c.), izstrādājuma aktualitāti patērētāju vidū, Dalībnieka uzticamību, ņemot vērā sadarbību iepriekšējos rīkotajos Pasākumos u.c.
	3. Izskatot Dalībnieku iesūtītos pieteikumus, Rīkotājs, izvērtēs produkcijas atbilstību Pasākuma tematam un tās dažādībai (lai tiktu nodrošināts daudzveidīgs preču sortiments), prioritāri apstiprinot Dalībniekus, kuru saimnieciskā darbība reģistrēta Ogres novadā.
	4. Rīkotājs apstiprina Dalībnieka dalību Tirgū **līdz 2023. gada13.. jūlijam (ieskaitot)**, nosūtot apstiprinājumu uz norādīto e-pasta adresi.
	5. Ja Dalībnieka dalība Tirgū ir atteikta, par to informē, nosūtot informatīvu vēstuli uz norādīto e-pasta adresi līdz **13. jūlijam**.
	6. Rīkotājs ierāda tirdzniecības vietu Dalībniekam, pamatojoties uz plānoto tirdzniecības laukuma ģeogrāfisko izvietojumu un tā tehniskajām iespējām, vietu iemērīšanas brīdī. Tirdzniecības vietas standarta dziļums **līdz 3m**. Dalībniekam vajadzīgo platumu **pilnos** metros jānorāda pieteikumā. Dalībnieks nedrīkst aizņemt vairāk vietas, kā ticis norādīts pieteikumā.
	7. Rīkotāja lēmums, attiecībā uz Dalībnieku atlasi un tirdzniecības vietu izkārtojumu, nav apstrīdams. Rīkotājam ir tiesības izvietot un līdz Tirgus sākumam mainīt Dalībnieku izkārtojumu tirdzniecībai paredzētajās vietās.
2. **RĪKOTĀJA TIESĪBAS UN PIENĀKUMI**
	1. Rīkotājs:
		1. nodrošina Tirgus tirdzniecības vietas ar iespēju pieslēgt elektrību;
		2. nodrošina vispārējo kārtību Tirgū;
		3. ir tiesīgs pieprasīt atlīdzību par zaudējumiem, kas tam radušies Dalībnieka vainas dēļ.
	2. Rīkotājs neuzņemas atbildību par:
		1. Dalībnieka preču un mantu drošību Tirgus laikā;
		2. nepārvaramas varas apstākļu, Dalībnieku vai apmeklētāju vainas dēļ radītiem zaudējumiem;
		3. Dalībnieka produkcijas vai pārdošanas veida neatbilstību Latvijas Republikas normatīvo aktu prasībām.
3. **DALĪBNIEKA TIESĪBAS UN PIENĀKUMI**
	1. Dalībnieks aizpilda pieteikuma anketu un atbild par sniegto datu patiesumu.
	2. Aizpildot un iesniedzot pieteikuma anketu Dalībnieks piekrīt šiem noteikumiem.
	3. Dalībnieks ir tiesīgs izmantot Tirgus tirdzniecības vietu atbilstoši savām vajadzībām, ja tas nav pretrunā ar šiem noteikumiem un normatīvajiem aktiem.
	4. Dalībnieks ir atbildīgs par realizējamās produkcijas un tās pārdošanas veida atbilstību Latvijas Republikas normatīvo aktu prasībām. Dalībnieks pilnā apmērā uzņemas atbildību par šo nosacījumu neievērošanu.
	5. Dalībnieks savā tirdzniecības vietā ir atbildīgs par apmeklētāju drošību. Apņemas ievērot spēkā esošo obligāto normatīvos aktu prasības, t.sk. drošības, elektrodrošības, ugunsdrošības, darba drošības u.c. ievērošanu. Neievērošanas gadījumā, Dalībnieks uzņemas atbildību patstāvīgi. Gadījumā, ja par pārkāpumiem uzlikti sodi vai arī to rezultāta trešajām personām vai Rīkotājam nodarīti zaudējumi Dalībnieks tos apmaksā no saviem līdzekļiem.
	6. Komersanti/Dalībnieki, it īpaši pārtikas preču tirgotāji, uzņemas atbildību par sanitāro un higiēnas normu un visu citu obligāto normatīvo aktu prasību ievērošanu, kas saistītas ar tā darbību tirdzniecības vietā (piem. nepieciešamās atļaujas, licences, elektrodrošības, ugunsdrošības, darba drošības noteikumus).
	7. Dalībnieka pienākums tirdzniecības vietā ievērot kārtību un tīrību. Pēc Tirgus noslēguma Dalībniekam tirdzniecības vieta jāatstāj sakopta un tīra.
	8. Dalībnieks pats nodrošina savai tirdzniecības vietai nepieciešamo aprīkojumu (galdi, krēsli, nojumes, apgaismojums u.tml.).
	9. Dalībnieks pats nodrošina sev elektrības pagarinātāju, kabeli, kā minimums 5 metrus garu, ar zemējumu un ar vienu brīvi pieejamu kontaktligzdu, līdz elektrības padeves avotam, vai izmanto savu strāvas ģeneratoru.
	10. Dalībniekam jānodrošina, lai tirdzniecības vietā būtu pieejama un pēc pieprasījuma tiktu uzrādīta Rīkotāja izsniegtā Tirdzniecības atļauja, kā arī citi dokumenti saskaņā ar normatīvajiem aktiem.
4. **FIZISKU PERSONU DATU APSTRĀDE**
	1. Pasākuma laikā var tikt veikta filmēšana un fotografēšana no Rīkotāja vai citu tam pilnvaroto personu puses.
	2. Datu pārzinis - Ogres novada pašvaldība. Adrese: Brīvības iela 33, Ogre, Ogres novads, LV-5001, reģistrācijas Nr. 90000024455, Tālr. 65071160, e-pasts: ogredome@ogresnovads.lv
	3. Personas datu kategorijas – Gadatirgus dalībnieku un apmeklētāju attēls un ieraksti, kā arī visi citi šo personu personas dati un darbība, kas redzama vietā, kur notiek filmēšana un/vai fotografēšana.
	4. Apstrādes nolūks - Filmēšana un fotografēšana tiek veikta, lai nodrošinātu kultūras pasākumu norišu publicitāti, sabiedrības informēšanu par pašvaldības līdzekļu izmantošanu, sekmētu sabiedrības radošo iniciatīvu un sociālās līdzdalības aktivitāti, nodrošinātu profesionālās mākslas pieejamību, sekmētu radošo kultūras industriju un pozitīvā gaismā atspoguļotu norises novadā.
	5. Datu saņēmēju kategorijas - Pārzinis un tā darbinieki, mediji kuros tiek izvietotas fotogrāfijas un videoattēli, jebkura persona, kas likumīgi piekļūst resursiem.
	6. Datu glabāšanas ilgums - dati tiek dzēsti (ja tas iespējams), ja zudusi to aktualitāte un atbilstība fotogrāfiju uzņemšanas un filmēšanas nolūkiem.
	7. Informējam, ka Jums ir tiesības, piekļūt Jūsu personas datiem, normatīvajos aktos noteiktajos gadījumos lūgt Jūsu personas datu apstrādes ierobežošanu, kā arī iebilst pret apstrādi, iesniegt sūdzību par nelikumīgu personas datu apstrādi Datu valsts inspekcijā.

Lielvārdes kultūras nama direktore I.Siliņa

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU